
Anatomia  pathologica. 

Neoplasmatum  malignorum  in  stomacho  inveniuntur 
haecce:  Carcinoma  fibrosum,  medullare,  alveolare, 
et  epitheliale,  quod  recentiore  tempore  Biddero, 
ut  in  ventriculo  observaret,  contigit.  Quae  quidem 
carcinomatis  species  aut  singulas,  aut,  et  quidem  in 
permultis  casibus,  complicatas  sese  offerunt ;  mutatur 
enim  scirrhus,  postquam  stadium  exulcerationis  ex¬ 
ortum  est,  in  carcinoma  medullare;  vel,  sicuti  Ro- 
kitansky  observavit,  scirrho  quasi  fundamentum 
formatur  carcinomatis  alveolaris,  e  cujus  cellulis 
periphericis  carcinoma  medullare  excrescit.  —  Mul¬ 
tum  disputatum  est,  quaenam  ventriculi  tunica  prima 
degeneratione  carcinoinatosa  corripiatur.  Ex  opinio¬ 
nibus  autem  virorum  doctissimorum  in  strato  sub¬ 
mucoso  et  in  tunica  mucosa  primae  pseudoformatio- 
nis  massae  deponuntur;  nonnunquam  et  a  tunica 
serosa  et  a  strato  subseroso  carcinoma  fibrosum  ori¬ 
ginem  ducere,  Dittrich  vidit.  Primaria  autem,  aut 
sola  tunicae  muscularis  degeneratio  nunquam  anim- 

advertitur.  Tunicae  stomachi,  quomodo  [mutentur  j 
pseudoplasmate,  sequentibus  demonstrare  mihi  in  j 
animo  est.  —  E  quatuor,  quae  nominavi,  carcinomatis 
generibus,  rarissime,  excepto  carcinomate  epitheliali, 
carcinoma  alveolare,  saepius  carcinoma  medullare, 
saepissime  vero  carcinoma  fibrosum  in  conspectum 
venire,  omnibus  persuasum  est.  Neque  vero  omnes 
ventriculi  partes  aeque  propensas  sese  praebent  ad 
degenerationem  cancrosam  ineundam.  Quod  ut  de¬ 
monstrem,  liceat,  hoc  loco  afferre,  quod  Lebert 
observationibus  LVII,  summa  cum  industria  institutis, 
invenit,  (cf.  Archiv  fur  physiologische  Heilkunde  von 
Roser  u.  Wunderlich.  Achter  Jahrgang.)  Inter 
LVII  carcinomate  ventriculi  laborantes  praebuerunt 
XXXIV  carcinoma  pylori,  (XVIII  carcinoma  pylori 
solius,  XVI  carcinoma  pylori  aliarumque  ventriculi 
partium),  VII  aegroti  carcinoma  curvaturae  minoris, 

II  carcinoma  curvaturae  majoris,  V  aegroti  carci¬ 
noma  aeque  in  parietem  anteriorem  et  posteriorem 
extensum,  alii  V  carcinoma  cardiae;  parietem  poste* 
riorem  in  III  aegrotis,  totum  ventriculum  in  uno 
aegroto  degeneratum  invenit.  Pylorus  igitur,  curva¬ 
tura  minor  et  cardia  maxime  obnoxia  huic  degene¬ 
rationi  sese  ostendunt.  —  Singulae  deinde  carcino¬ 
matis  species  sedem  quasi  eligere  videntur,  quam 
devastent;  scirrhus  enim  fere  semper  pylorum  sive 
portionem  pyloricam,  carcinoma  medullare  vero  pri¬ 
marium  cardiam  plerumque  invadit.  Mirum  hoc  sena- 
per  erit,  quod  pylori  carcinoma  omnina  nunquam  in 
duodenum  descendit,  cardiae  autem  pseudopiasmata 

in  omnibus  fere  casibus  inferiorem  oesophagi  partem, 
eamque  non  exiguam  consumit,  consumptamque  in 
massam  carcinomatosam  commutat.  (Rokitansky.) 

Quibus  praemissis,  nonnulla  de  structura  atque 
natura,  qualem  praebeant  singula  carcinomatis  genera, 
afferam.  —  Carcinoma  fibrosum  consistentia  firmiore, 
more  cartilaginum,  multo  crassoque  textu  cellulari  et 
perpaucis  cellulis  ac  vasis  a  ceteris  carcinomatis 
formis  facile  distinguitur.  Originem  ducit  e  strato 
submucoso,  quod,  sicuti  Rokitansky  egregie  ex¬ 
plicavit,  adspectum  hypertrophiae  praebet,  in  massam 
resistentem,  albescentem ,  fibrosam,  lardo  similem 
rigescit,  et  cum  tunica  mucosa  et  musculari  confun¬ 
ditur.  Degenerationis  stadio  progresso  a  tunica  mu¬ 
cosa,  quippe  quae  emollitur  et  gangraenescit,  stratum 
submucosum  degeneratum  diversis  locis  nudatur; 
alias  in  tunica  mucosa  excrescentiae  fungosae  aut 
areolares  oriuntur.  Remota  tunica  mucosa  carcinoma 
fibrosum  vel  in  multis,  vel  in  circumscriptis  rotundis 
partibus  exulcerationem  gangraenosam  et  exfoliatio¬ 
nem  offert,  ita  ut  cavernae  laeves  in  textu  scirrhoso 
exsistant,  aut  in  carcinoma  medullare  mutatur,  quo 
excrescentiae  vasculosae  brevi  exulcerantes  consti¬ 
tuuntur. 

Rarius,  sed  tamen  satis  frequenter  exsistit  altera 
carcinomatis  forma,  carcinoma  medullare,  in  quo 
permagnae  multaeque  cellulae,  et  succus  carcino- 
matosus,  inter  lata  amplaque  tenuis  stromatis  inter¬ 
valla  situs,  praevalent,  ita  ut  massae,  et  consistentia 
et  colore,  cerebro  vel  medullae  spinali  minime  sint 

dissimiles;  vasis  quoque  haud  exiguis,  et  arteriis  et 
venis,  a  ceteris  carcinomatis  formis  distinguitur. 
Hoc  quoque  carcinoma  e  telo  submucoso  originem 
ducit;  saepissime  praeterea  in  scirrho  increscens 
inveniri  jam  supra  *  commemoravimus.  Ventriculi 
partes,  in  quibus  hae  massae  depositae  sunt,  ra¬ 
pido  incremento  destruit,  quibus  destructis,  ex¬ 
crescendae  illae  fungosae,  albidae,  roseae,  modo 
molliores,  modo  duriores,  ambitu  diversae  formantur. 
Si  stroma  fibrosum  praevalet  haud  dissimile  scirrho, 
si  liquor  gelatinosus  in  interstitiis  depositus  est,  car¬ 
cinomati  alveolari  simile  invenitur  hoc  pseudoplasma. 
Ulceratio  atque  putredo  in  hac  degenerationis  specie 
praecipue  occurrit.  Distinguuntur,  nescio  quo  jure, 
a  carcinomate,  de  quo  agitur,  cancer  melanodes,  et 
cancer  villosus,  quae  genera  rarius  observantur;  sed 
haec  genera  carcinomati  descripto  adnumeranda  esse 
puto,  quum  fungus  melanodes  nullam  rem,  nisi  hae- 
morrhagiarum  reliquias,  pigmentum  scilicet,  singu¬ 
larem  praebeat,  cancer  autem  villosus  bulbosas  tan¬ 
tum  excrescendas ,  succo  carcinomatoso  impletas, 
habeat  proprias. — 

Tertia  species  est  carcinoma  alveolare,  quo 
massae  nodosae,  tuberculosae,  subflavae  aut  gri¬ 
seae,  gelatinosae  in  strato  submucoso,  et  in  tunica 
serosa  informantur.  Quod  attinet  ad  structuram, 
compositum  est  ex  stromate  minus  praevalente  ma- 
gnisque  alveolis,  qui  massam  illam  gelatinosam,  pel¬ 
lucidam,  ex  nucleis,  cellulis,  adipisque  glomerulis 
compositam,  continent.  Saepissime  tunica  ventriculi 

serosa  degenerationis  particeps  fit,  quo  facto  ex¬ 
crescendae  multae,  uveiformes,  magnitudine  inae¬ 
quales  ei  adhaerent.  Hoc  potissimum  pseudoplas- 
mate  omnes  stomachi  tunicae  aeque  carcinomatose 
mutantur.  Frerichs  et  Bruch  opinantur,  can¬ 
crum  alveolarem  minime  neoplasmatibus  malignis 
esse  adnumerandum;  quam  sententiam  Vir chow 
refutavit,  qui  quidem  universalem  cachexiam,  et  se¬ 
cundariam  partium  finitimarum  degenerationem  ob¬ 
servavit.  Sed  hoc  pro  explorato  habendum  est, 
ex  omnibus  malignis  degenerationibus  hoc  genus 
maxime  esse  benignum.  — 

Hoc  loco  commemorandum  esse  puto  carci¬ 
noma  epitheliale,  quod  Bidder  in  ventriculo  invenit, 
(cf.  Mulle r’s  Archiv  fur  Anatomie  u.  Physiologie 
Jahrg.  1852.)  Quae  degeneratio  parietem  ventriculi 
anteriorem  et  superiorem  duodeni  partem  occupavit, 
ita  ut  valvula  pylori  in  duas  fere  aequas  partes 
divideretur;  certis  finibus  a  normali  tunica  mucosa 
fuit  sejuncta,  et  1  —  \\iit  eae  prominuit.  Medium 
ambarum  tumoris  partium  depressum,  rubro  colore, 
consistentia  minuta,  quasi  pultacea  repertum  est; 
ceterae  autem  partes  consistendam  densiorem  prae¬ 
stiterunt;  in  medio  illo  collapso  incipiens  cum  strato 
musculari  coalitus  fuit.  Microscopio  structuram 
scrutans  invenit  Bidder  permultas  cellulas  forma 
atque  magnitudine  earum,  quas  tunica  ventriculi 
mucosa  normalis  offert,  stroma  deinde  tenue  et  ra¬ 
rum,  vasa  exigua. 

Stadium  ulcerationis  atque  gangraenae  quam 

saepissime  in  carcinomate  et  medullari  et  gelatini- 
formi  subintrat.  Lebert  scilicet  inter  quinquaginta 
septem  sectiones  morbo,  de  quo  agimus,  defuncto*» 

«  ! 

rum,  tricies  illud  observavit.  Ulcus  autem  canCro- 
sum  praebet  formam  subrotundam*  vel  irregularem, 
adspectum  cinereum,  subnigrum,  gangraenosum, 
margines  callosos,  duros,  fundum  griseum,  nigri* 
cantem,  obtectum  modo  detritu  gangraenoso,  modo 
excrescentiis  fungosis.  Quo  ulcere  omnes  ventri*  i 
culi  tunicae  non  raro  perforari,  notum  est;  si  ven¬ 
triculi  serosa  cum  partibus  adjacentibus,  perfora¬ 
tione  intrante,  nondum  conjuncta  est,  hac  ipsa  per¬ 
foratione  mors  ingruere  potest,  quod  videlicet  multo 
saepius  in  ulcere  ventriculi  rotundo  in  conspectum 
venit;  sin  vero,  priusquam  perforatio  exstitit,  s. 
massa  carcinomatosa,  s.  ligamentis,  ex  inflammatione 
peritonei  partiali  formatis,  cum  iis  confusa  est,  ex¬ 
ulceratione  interdum  signa  pneumothoracis,  pneu¬ 
moniae,  pleuritidis,  lienteriae,  atque  etiam  fistulae 
stomachi  exoriuntur.  Qui  casus  rarius  observantur, 
creberrime  carcinomate,  ex  ventriculo  progresso, 

hepar,  peritoneum,  glandulae  et  stratum  cellulare 

/ 

retroperitoneale  invaduntur.  In  remotioribus  autem 
et  diversissimis  corporis  partibus  tumores  cancrosi 
deprehenduntur  e.  g.  in  cerebro,  pulmonibus,  tunicis 
serosis,  ossibus,  si  infectio  carcinomatosa  univer¬ 
salis  orta  est.  — 

Jam  de  ambitus  et  situs  ventriculi  anomaliis 
morbo,  quem  delineamus,  provocatis,  nonnulla  ad¬ 
jiciam.  Pylorus  tumefactus,  si  partibus  vicinis  minime 


—  7  — 


■ 


aut  non  satis  firme  adhaeret,  ob  pondus  adauctum 
descendit,  ita  ut  ventriculi  situs  ei,  quem  in  foeti- 
bus  videre  licet,  haud  dissimilis  inveniatur.  Tali 
modo,  nisi  mors  prohibeat,  degenerationem  cancro- 
sam  in  uterum,  vesicam  urinariam,  in  ileum  vel 
colon  propagari,  facillime  est  intellectu.  Ambitus 
autem  ventriculi,  utrum  augeatur,  an  minuatur,  ma¬ 
xime  ex  sede  pseudoplasmatis  ejusque  specie  pendet. 
Coartatio  enim  talis,  ut  duodenum  vel  colon  trans¬ 
versum  ventriculus  aequet,  conspicitur  in  cardiae 
aut  omnium  tunicarum  degeneratione  extensiore; 
partialem  deinde  stomachi  cavi  deminutionem  effi¬ 
ciunt  protuberandae  illae  fungosae,  in  pariete  ven¬ 
triculi  anteriore  vel  posteriore  sitae.  Crebrius  autem 
dilatatio  ventriculi,  et  quidem  insignis,  producitur 
coartatione  ostii  pylorici,  qua  fit,  ut  ventriculus, 
sicut  omentum,  usque  ad  symphysin  ossium  pubis, 
vel  spinam  iliacam  provehatur.  Persaepe  autem, 
etiamsi  tumor  in  pyloro  adsit,  quod  attinet  ad  am¬ 
bitum,  normalem  aut  minus  adauctum  stomachum 
invenies, utL e b  erto  consentias,  qui  „es  ist“,  inquit, 
„mehr  eine  Schlussfolge  theoretischer  Auffassung, 
ais  wirkliche  Beobachtung,  dass  der  Magen  beson- 
ders  dann  erweitert  sei,  wenn  ein  Hinderniss  am 
Pylorus  sich  vorfindet,  in  seinem  Raume  verengert, 
wenn  der  Sitz  des  Krebses  an  der  Cardia  ist.“  (1.  c.) 

Ut  symptomata  morbi,  quem  describimus,  recte 
dijudicentur  atque  explicentur,  antea,  quaenam  res 
in  ventriculi  tunicis  observentur,  praemittenda  esse 
videntur.  Primum  igitur  de  tunica  mucosa  agam. 


8 


Jam,  exulceratione  carcinomatis  nondum  exorta,  in 
hac  membrana  signa  animadvertuntur,  quae  e  ca- 
tarrho  chronico  proficiscuntur:  hypertrophia  igitur, 
vascularisatio,  color  bruneus,  vel  subniger,  cryptae 
denique  amplificatae.  Non  solum  autem  in  ea  tuni¬ 
cae  parte,  quae  degenerationem  circumdat,  sed  etiam 
in  partibus  hinc  remotioribus,  plus  minusve  signa, 
quae  nominavi,  deprehendimus.  Alias  tunicam  mu¬ 
cosam  exulceratione,  gangraena  removeri  supra  de¬ 
scripsi.  D  i  ttri  ch  praeterea  putat,  via  quadam  mecha¬ 
nica  levigando  quidem  hanc  membranam  amoveri,  si 
extensam,  condensatam  degenerationem  scirrhosam 
contegat.  (Prager  VierteJjahrsschr.  V.  Jahrg.  p:  12.) 

'  Tunica  muscularis  intumescens  mutatur  in  mas1 
sam  albescentem,  pallidam,  subrubram,  quae  eo, 
quod  multa  albida  septa  in  ea  formantur,  speciem 
praebet  loculosam  flabelliformem.  Qua  ratione  haec 
sepimenta  exoriantur,  utrum  ex  hac  structura  locu¬ 
lata  signum  merae  hypertrophiae,  an  carcinomato- 
sae  degenerationis  desumendum  sit,  nondum  con¬ 
stat.  Rokitansky  contendit,  septa  illa  exoriri 
ex  degenerato  textu  celluloso,  quo  fibrillae  muscu- 

f 

lares  inter  se  conjungantur ;  discrepat  igitur  ab 
Andral,  qui  existimat,  textu  cellulari  non  degene¬ 
rato,  sed  inflammatione  chronica  hypertrophico  et 
aucto,  septa  illa  formari.  Degenerationem  igitur 
carcinomatosam  tunicae  muscularis  minime  ab  An  dr  al 
comprobari,  ex  his  elucet.  Et  Bruch  pro  certo 
habet,  speciem  illam  loculosam  nullius  momenti  esse 
in  diagnosi;  qui  „die  faclierige  Struetur inquit, 

„kommt  nicht  nur  bei  der  einfachen  Hypertrophie 
und  bei  der  grossten  Ausdelmung  derselben  vor, 
sondern  bedeutet  uberall,  mag  sie  allein  oder  in 
Verbinduhg  mit  Magenkrebs  vorkommen,  nur  Hyper¬ 
trophie  der  Muscularis",  atque  alio  loco  „man  findet 
sie  nur  in  den  Fallen  von  Magenkrebs,  wo  sich  die 
Hypertrophie  mit  der  krebsigen  Afterbildung  com- 
binirt."  (Zeitschr.  f.  rationelle  Medicin, herausgegeb.  v. 
Henle  u.  Pfeufer.  Bd.VIJI.  1849.)  Sed  quamvis  diver¬ 
sae  sint  virorum  illorum  opiniones,  hoc  persuasum 
esse  debet,  carcinoma  ventriculi  talem  atrophiam 
tunicae  muscularis  non  raro  provocare,  ut  ne  mi- 
croscopii  quidem  ope  ejus  particulae  possint  detegi, 
non  solum  scirrho ,  sed  etiam  carcinomate  exulce¬ 
rante  et  medullari  et  alveolari.  — 

Ventriculus  degeneratione  cancrosa  aut  primario 
modo  afficitur,  et  carcinoma,  in  eo  exortum  pro¬ 
cedente  cursu  transit  in  organa  adjacentia  praeci¬ 
pue  in  hepar,  omentum ,  oesophagum  etc. ;  aut,  vice 
versa,  carcinoma,  in  organis  illis  ortum,  in  ven¬ 
triculum  progreditur.  Plerumque  vero  in  stomacho 
carcinoma  primigenium  deprehenditur,  cujus  rei 
testes  sunt  Rokitansky,  Dittrich  etc.  — 
Quibus  perlustratis,  si  omnes  enumerare  velim 
mutationes,  quae  in  reliquis  corporis  organis  car¬ 
cinomate  ventriculi  mortuorum  sese  offerant,  certe, 
quos  posui  libelli  fines ,  longius  transgrediar.  Quae 
omnes  diversae  sunt  pro  aetate  et  natura  eorum, 
qui,  quem  putamus,  morbo,  perierunt,  pro  tempore, 

,  .  _  r  . 

per  quod  morbus  duravit,  pro  degenerationis  can- 

erosae  denique  et  specie  et  stadio.  Propterea  per¬ 
pauca  tantum  afferam.  In  tunica  tractus  intestinalis 
mucosa  signa  catarrhi  chronici,  vel  exulcerationis, 
et  nonnunquam  carcinoma  reperiuntur.  Oesophagi 
pars  inferior  hypertrophica,  dilatata;  aut  sedes,  modo 
primariae,  modo  secundariae  pseudoformationis  can- 
crosae.  Pulmones  commutati  sunt  catarrho  chro¬ 
nico  ,  emphysemate ,  oedemate ,  seu  infiltratione  car- 
cinomatosa.  Peritoneum  carcinoma,  a  ventriculo 
propagatum,  vel,  ut  ceterae  tunicae  serosae,  in¬ 
flammationis  signa,  tum  chronicae,  tum  acutae  praebet. 
Hepar  ventriculo ,  diaphragmati  vel  aliis  adjacentibus 
organis  adhaerens,  degenerationem  carcinomatosam, 
rarius  adiposam  offert.  Macies  denique  et  marasmus 
totius  corporis  et  atrophia  organorum  interiorum  cre¬ 
berrime  animadvertuntur,  si  quidem  morbus  ven¬ 
triculi  per  multum  temporis  omnes  vires  exhausit. 
Neque  minus  notum  est,  ex  hydraemia  atque  san¬ 
guinis  concentratione  deminuta,  quales  sequuntur 
malum  illud  funestum,  hydropem  in  lucem  prodire. 
Venam  cruralem  sinistram ,  thrombo  obturatam,  cau¬ 
sam  esse  oedematis  extremitatis 
sectione  probatur. 

Aetiologia. 

Vim  illam,  vel  causam,  qua  partes  normales 
ita  commutentur ,  ut  carcinomatose  degeneratae  no¬ 
minentur  ,  quamvis  multa  de  ea  sint  prolata  et  plura 


infer,  sinistrae, 

disputata,  ut  cognosceret,  nemini  adhuc  contigit 
Quaedam  tantum  momenta  gravia  multis  disquisitio¬ 
nibus  statuta  sunt,  quae  ad  carcinomatis  originem 
et  formationem  permultum  valere  videntur;  dolen- 
dum  autem  est,  quod,  qualem  et  quantam  haec 
momenta  vim  exerceant,  in  clariorem  lucem  adduci 
non  potuerit  — -  Haud  dubie  provectior  aetas  per¬ 
multum  ad  carcinomatis  originem  valet,  quum  ho¬ 
mines,  nondum  triginta  annos  nati,  morbo  illo  omnino 
careant;  probatum  est,  ab  anno  tricesimo  usque  ad 
annum  quinquagesimum,  atque  adeo  magis  inter 
quinquagesimum  et  septuagesimum  annum  homines 
hoc  malo  corripi.  —  Si  multorum  scriptorum  sen¬ 
tentiis  fidem  habemus,  viros  saepius,  quam  mulie¬ 
res  hoc  morbo  confici  credamus.  Immunitatem  ab 
hoc  morbo  in  genere  ipso  jacere ,  haud  confirma¬ 
verim;  atque  alteram  opinionem ,  carcinoma  stomachi 
in  feminis  rarius  inveniri,  quippe  quum  mamma  et 
uterus  maxime  degenerationi  carcinomatosae  obnoxia 
sint,  refutandam  esse  censeo.  Sunt  autem  aucto¬ 
res,  et  ii  gravissimi,  qui  praedispositionem  generis 
masculini  omnino  non  adesse  contendant,  ut  d’Es- 
pines,  Lebert,  Bamberger,  Dittrich,  atque 
etiam  pro  certo  habendum  esse  dicant,  mulieres 
crebrius  hoc  morbo  laborare.  Sic  d’Espines 
narrat,  ex  numero  CXVI  hominum  hoc  malo  affe¬ 
ctorum  fuisse  LIV  viros,  LXII  autem  mulieres. 

Et  indolem  hereditariam  exstare  dicunt;  quam 
plane  negare  nequimus,  attamen  quam  facile  hac 
in  re  probanda  in  errores  incidunt!  In  quibusdam 

deinde  terris  carcinoma  ventriculi  saepius  invenitur, 
nescio  quam  ob  causam.  Quo  fiat,  ut  homines  tuber- 
culosin,  aut  crasin  venosam  offerentes,  fere  nun¬ 
quam  hoc  malo  crucientur,  nondum  demonstratum  est. 

Quis  est,  qui  probet,  quod  priores  scriptores 
exanthemata  chronica,  febres  intermittentes,  liae- 
morrhagias,  e.  a.  momentis  praedisponentibus  ad- 
numeraverint !  —  Praeterea  causae  occasionales  sitae 
esse  feruntur  in  vita  sedentaria,  irritationibus  epi¬ 
gastrii  chronicis  (quibus  sutores  et  textores  inpri- 
mis  expositi  sunt),  in  nutrimentis  depravatis  atque 
exiguis,  abusu,  quum  emeticorum,  tum  maxime 
spirituosorum.  Quibus  omnibus  causam  ventriculi 
carcinomatis  proximam  produci,  non  credam;  sed  hoc 
dubitandum  non  est,  quin  iis  adducatur  catarrhus 
ventriculi  chronicus,  ex  quo  carcinoma  ventriculi 
proficisci,  a  multis,  e  quorum  numero  Broussais 
nomino,  affirmatur.  Quamquam  haec  de  origine 
sententia  nonnunquam  veri  speciem  prae  se  fert, 
quum  nonnulli  circinomate  ventriculi  laborantes  jam 
priori  aetate  catarrhi  chronici  signa  praebuerint, 
tamen  plurimi  auctores  eam  refellunt.  Sed  haec 
hactenus !  Causas  carcinomatis  adhuc  plane  ‘esse 
obscuras,  ex  allatis  affatim  elucere  mihi  videtur. 

?. *=  (ii i  v  «  11 f i>  ai*'  .oiBiodsi  o  I  iou  o-^d  amuJtria 

Symptomatologia. 

dliiui  ii: jiur  n/J  .  eo*iiv  VT^J 

Omnia,  quae  morbi  a  nobis  tractandi  sympto¬ 
mata  esse  dicuntur,  spectant  partim  ad  neoplasma 
ipsum  et  ad  mutationes  ventriculi,  eo  adductas,  par- 

tim  ad  dyscrasiam  universalem,  carcinoma  ventri¬ 
culi,  si  non  antecedentem,  certe  sequentem.  In 
casibus,  quales  creberrime  observantur,  vel  brevi, 
vel  longiore  temporis  spatio  interjecto,  signa,  e 
causis,  quas  dixi,  pendentes,  procedunt;  neque  vero 
fit,  ut  nulla,  nisi  quae  catarrhum  ventriculi,  car¬ 
cinomatis  comitem ,  indicant  signa ,  sese  manifestent ; 
sed  etiam  haec  signa  minime  perspicua  nonnunquam 
fieri ,  satis  notum  est.  Quum  autem  omnium  signo¬ 
rum  nullum  fixum,  nullum  pathognomonicum  exstet, 
quum  quodlibet  signum  quovis >  morbi  stadio  ceteris 
praevalere  et  apparere  possit,  concedat  quisque, 
divisionem  signorum  in  ea,  quae  antecedant,  et  ea 
quae  adulto,  vel  exulceranti  carcinomati  responde¬ 
ant,  minus  ^ap  tam  esse.  Sed  jam  singula  sympto¬ 
mata  perlustremus ,  respicientes,  qua  ratione  exori¬ 
antur;  et  quanti  sint  aestimanda. 

Jam  ineunte  morbo  aegroti  ea  queruntur,  quae 
catarrho  tunicae  mucosae  ventriculi  et  intestinorum 
respondent,  praesertim  de  pyrosi  invicibili,  nau¬ 
sea,  hydremesi,  flatulentia,  vomituritione ,  ciborum 
appetentia  minuta,  obstructione  tenacissima.  Quae 
quidem  signa  per  totum  morbi  decursum  vario  et 
mutabili  gradu  perdurant  ,  immo  vero  simul  cum  reli¬ 
quis  signis  increscunt.  Quum  autem  haec  signa, 
quod  attinet  ad  diagnosin,  minoris  habendi  sint,  jam 
in  medium  proferam  ea  symptomata ,  quae  morbo 
nostro  magis  conveniunt,  dolorem  dico  et  vomitum. 

Dolorem,  catarrho  ventriculi,  neoplasmati  et 
inflammationi  peritonei  partiali  originem  debentem, 

in  gravissimorum  numerum  referendum  ess6  arbitror. 
Qualis  sit  ejus  natura,  aegroti  diverse  describunt; 
dolores  modo  prementes ,  rodentes ,  modo  urentes, 
pungentes,  atque  saepius,  quam  putes,  lancinan¬ 
tes  esse  dicuntur.  Non  solum  augentur  premendo 
epigastrio,  vel  tumore,  sed  etiam  plerumque,  quod 
maximi  est  aestimandum,  cibis  assumptis.  Eximiam 
autem  illam  vehementiam ,  quam  dolores  cardialgici, 
ulcere  ventriculi  rotundo  effecti,  prae  se  ferunt, 
omnino  nunquam  nanciscuntur.  Quo  fit,  ut  ex  do¬ 
loribus  desumere  possis  non  solum  gastropathiam, 
sed  etiam  interdum ,  quali  aegrotus  sit  affectus.  — 
Multo  majoris  momenti  alterum  symptoma,  vo¬ 
mitus  ,  isque  habitualis ,  habendus  est ,  quo  non  solum 
carcinoma  ipsum ,  sed  etiam  ejus  in  ventriculo  sedes 
haud  raro  indicatur.  Causas,  quibus  procreetur  hoc 
signum,  non  solum  tumorem  eoque  allatam  strictu¬ 
ram  in  cardia  aut  pyloro,  sed  etiam  irritationem 
ventriculi  adauctam  et  inflammationem  mucosae  ca- 
tarrhalem  censendas  esse,  certo  nemo  negat.  Vo¬ 
mitu  creberrimo  atque  habituali  aegroti  cruciantur, 
si  tumefactus  aut  tunica  musculari  egens  pylorus, 
quominus  cibi  assumpti  in  duodenum  transeant,  pro¬ 
hibet.  Motione  antiperistaltica  exorta  massae  chy- 
mificatione  et  fermentatione  mutatae,  subflavae,  muco 
et  bile  commixtae,  acidum  spargentes  odorem,  reji¬ 
ciuntur  duabus  vel  tribus  post  ingestionem  horis  prae¬ 
terlapsis.  Quem  vomitus  regularem  typum  et  fre¬ 
quentiam  videre  licet,  cardiae  strictura  e  degeneratione 
carcinomatosa  formata ;  sed  cibi  crudi,  minime  mutati, 

modo  post  ingestionem,  aut  cardia  haud  plane  coar¬ 
tata,  post  dimidiam  plerumque  horae  partem  rejici¬ 
untur.  Causae  autem  vomitus,  si  non  sunt  in  ostiis 
stomachi  coartatis,  vomitus  typum  regularem,  quem 
commemoravimus,  non  offert.  Ceterum  aegroti  non 
solum  pleno,  sed  etiam  vacuo  stomacho,  et  quidem 
in  morbo  progresso,  vomunt  Rarissime  aegroti 
merum  sanguinem,  ex  arrosis  vasis  profluentem,  vo¬ 
mitantes  ejiciunt,  quum  vasa  degenerationi  carcino* 
matosae  maxime  resistant.  Saepius  autem  massas 
vomitant  ftoccosas,  nigrescentes,  quae  sedimentum 
deponunt,  quod  a  sedimento  coffeae  infusi,  ob  san¬ 
guinis  intermixtas,  muco  gastrico  mutatas  partes, 
minime  discrepat.  Hic  vomitus  peculiaris  per  mul¬ 
tum  temporis  pathognomonicum  nostri  morbi  signum 
judicatus  est.  Attamen  monendum  est,  qualia  sint 
vomitu  excreta,  non  ab  ipso  morbo  pendere, 
sed  tunicae  mucosae  conditione,  et  evacuatis  illis 
nigrescentibus  nihil,  nisi  haemorrhagiam  in  cavum 
ventriculi  indicari.  Quam  ob  rem  hoc  signum  patho¬ 
gnomonicum  haberi  nequit.  Etenim  in  aliis  ventri¬ 
culi  morbis,  qui  eandem  mucosae  tunicae  hyperaemiam 
adducunt  e.  g.  ulcere  perforante,  catarrho  chronico, 
erosione  haemorrhagica  eaedem  massae  peculiares 
in  vomitis  observantur.  Sed  hoc  concedendum  est, 
carcinomate,  praecipue  vasculoso,  exulcerante,  hae¬ 
morrhagiae  maxime  faveri,  et  crebrius  igitur,  ac  in 
aliis '  gastropathiis,  illam  vomitus  qualitatem  sese 
manifestare.  Microscopii  ope  si  massae  evomitae 
perlustrantur,  dubitem,  num  certissimum  carcinomatis 

signum,  elementa  quidem  carcinomatosae  structurae, 
reperiantur,  quippe  quae  nimis  parva  nimisque  illis 
commixta  sint;  eo  saepius  autem  tali  ratione  Sarcina 
ventriculi,  in  algarum  seu  fungorum  numerum  re- 
ferenda,  detegitur,  quam  multo  rarius  in  evomitis 
eorum,  qui  alio  ventriculi  malo  laborant,  invenimus.  — 
Vomitus  frequentia  pro  diversis  morbi  stadiis  est 
diversa;  initio  enim  morbi  perraro,  tertio  vel  quinto 
quoque  die,  tum  increscente  morbo  non  solum  uno¬ 
quoque  die,  sed  etiam  sexies  vel  octies,  per  diem, 
dolores  aegrotorum  vel  augens,  vel  minuens,  incedit. 
Frequenter  vomitus  sub  finem  morbi  rarior  quidem, 
sed  copiosior  exsistit,  irnmo  vero  plane  cessat.  Quod 
evenit,  si  per  pylorum,  exulceratione  et  exfoliatione 
carcinomatis  orta,  amplificatum  ingesta  in  duodenum 
descendere  possunt,  aut  si  omne  stratum;  musculare 
tali  degeneratione  vel  atrophia  affectum  est,  ut  mo¬ 
tus,  quanti  ad  vomitum  exoriundum  esse  debeant, 
institui  non  possint.  Diverticulo  quoque  vel  dilata¬ 
tione  oesophagi  partis  inferioris  aut  totius  ventriculi 
formata ,  vomitus  redditur  rarior.  —  Quam  grave 
symptoma  sit  vomitus,  rebus  adhuc  allatis  jam  satis  me 
demonstrasse  existimo.  Sed  et  dolorem  et  vomitum  > 
in  toto  morbi  decursu  deesse  multis  probatur  exemplis. 

Jam  proferam  symptoma  summi  momenti,  quod 
si  una  cum  modo  descriptis  in  conspectum  venit, 
carcinomatis  ventriculi  diagnosin  facit  certissimam, 
tumorem  dico.  Qui  subrotundus,  durus,  gibbossus, 
dolens,  modo  mobilis,  modo  immobilis  maxima  ex 
parte  in  regione  epigastrica  percipitur.  Sin  autem 


17 


pylorus  cum  partibus  finitimis  non  concrevit,  sed 
situm  mutavit,  tumor  in  regione  umbilicali,  iliaca 
dextra  supra  symphysin  palpatione,  vel  etiam,  inte¬ 
gumentis  tenuibus,  inspectione  detegitur.  Sunt  au¬ 
tem  casus,  quum  tumor  deprehendi  nequeat,  quod 
quidem  carcinoma  in  pariete  ventriculi  posteriore, 
cardia,  curvatura  minore  vel  majore  increvit;  alias 
tumefactus  pylorus  hepatis  lobo  sinistro,  colo  trans¬ 
verso  obtegitur;  alias  integumenta  abdominis  tympa- 
nitide  vel  ascita  astrictius  sunt  tensa,  quam  ut  anim¬ 
adverti  possit.  Quamvis  igitur  ex  tumore  haud 
sine  jure  carcinoma  ventriculi  concludas,  tamen, 
tumore  non  percepto,  carcinoma  negare  neutiquam 
licet.  —  Praeter  resistentiam  epigastrii  persaepe 
adauctam  aliud  symptoma  locale,  etsi  minoris  pretii, 
et  percussione  et  auscultatione  instituta,  detegendum 
nonnunquam  incidit,  dilatatio  ventriculi,  stenosi  pylori 
procreata.  — 

Reliquum  est,  ut  de  signis  dyscrasiae  univer¬ 
salis  pauca  addam,  quae  serius  ocius  apparet  et 
evidentia  morbi  nostri  signa  prae  se  fert.  Quorum 
e  numero,  quae  primo  loco  ponam,  dubito;  sunt  au¬ 
tem  haecce:  luridus  faciei  color,  tempora  collapsa, 
macies  horribilis,  marasmus  et  virium  defectus  to¬ 
talis,  anasarca  extremitatum  inferiorum  ex  hydraemia, 
integumenta  corporis  ob  maciem  plicosa,  sicca  et 
aspera  ob  transpirationem  minutam.  Rapido  morbi 
decursu  ea  deesse  et  pro  diversis  aegrotis  alia  in¬ 
veniri  vix  dicam.  — 

Succumbunt  aegroti,  anaemia  et  marasmo  ad 


2 


18 


summum  gradum  provectis,  huic  malo  teterrimo  spatio 
dimidii,  unius  vel  duorum  annorum  praeterlapso,  nisi 
forte  complicatione  quadam  e.  g.  haemorrhagia,  per¬ 
foratione  e.  a.  vita  ad  finem  perducitur. 

Haec  pauca,  de  signis  et  decursu  prolata  suffi¬ 
ciant,  nam  si  omnia  minus  stabilia  et  complicatione 
adducta  symptomata  enumerare  velim,  certe,  quos 
posui  libelli  fines,  longe  transgrediar,  et  neque  plena, 
neque  vera  descriptione  ea  delineare  possim. 

:  *•  >biim 

Diagnosis. 

,j  '•  ;  ;  •  *  .  ,•  ’  fiU  \  ‘MUR 

Carcinomate  ventriculi  laborantes,  si  omnes 
vomitum  illum  peculiarem,  habitualem  praeberent, 
de  doloribus  in  regione  gastrica  conquererentur,  alias 
a  carcinomate  correptas  partes  offerrent,  si  tumor 
ad  haec  signa  in  loco  supra  descripto  accederet,  — 
diagnosis  re  vera  non  tam  difficilis  esset,  et  certe 
non  fieret,  ut  carcinoma  ventriculi  exortum  ignora¬ 
retur,  non  exortum  fingeretur.  Nostrum  enim  mor¬ 
bum  non  solum  cum  aliis  ventriculi  ipsius  morbis, 
sed  etiam  cum  organorum  vicinorum,  hepatis  et 
omenti,  degenerationibus  confundi,  quis  est,  qui  ! 
nesciat!  Hoc  loco  igitur  inprimis  eos  ventriculi  mor¬ 
bos  enumerandos  esse  puto,  qui  haud  multis  abhinc 
annis  omnino  non  distinguebantur,  sed  una  cum 
carcinomate  gastritidem  chronicam  formabant,  ca- 
tarrhum  dico  ventriculi  chronicum,  et  ulcus  ventri¬ 
culi  rotundum.  r  . 

Respiciamus  primum  ad  catarrhum  ventr.  chro- 

nicum,  ut,  quam  offerat  differentiam,  eluceat.  Signum, 
haud  minimi  momenti,  in  plurimis  casibus  ex  aetate 
desumendum  est;  catarrho  enim  illo  homines  cujus- 
vis  aetatis  corripiuntur;  rem  aliter  in  carcinomate 
sese  habere,  supra  commemoravi.  Huc  accedit, 
quod  homines,  carcinomate  affecti,  multo  prius  atque 
magis,  ac  qui  solo  catarrho  ventriculi  laborant,  ma¬ 
crescunt.  Praeterea  est  vomitus  ille  habitualis  et 
peculiaris  in  degeneratione  carcinomatosa  multo 
crebrior.  Interdum  solo  tempore,  per  quod  morbus 
duravit,  diagnosis  institui  potest,  quum  ventriculi 
malum,  quod  per  complures  annos  permanet,  nun¬ 
quam  pro  carcinomate  haberi  liceat;  neque  minus 
operae  pretium  est,  inquirere,  num  causae,  quibus 
saepissime  catarrhus  chronicus  cum  sequelis  pro¬ 
ducitur,  morbi  scilicet  pulmonum,  cordis,  hepatis 
chronici,  adsint.  Sed  certissime  catarrhus  chronicus 
excluditur,  si  ad  symptomata,  quae  carcinomatis  esse 
dixi,  tumorem,  cum  stomacho  cohaerentem,  animad¬ 
vertere  licitum  est. 

Quod  attinet  ad  diagnosin  inter  ulcus  perforans 
et  carcinoma  ventriculi,  haec  discrimina  intercedunt. 
Ulcere  rotundo,  morbo  quam  insidiosissimo,  habitus 
et  constitutio  aegrotorum  minori  gradu  commutan¬ 
tur,  quum  saepius  remissiones  exsistant,  quibus  me¬ 
diocris  vel  optima  revertitur  valetudo.  Cardialgiae 
porro  illae  vehementissimae,  vomitus  magis  regularis 
et  pertinax  in  iis,  qui  ulcere  rotundo  affecti  sunt, 
observantur.  Quo  accedit,  ut  in  ulcere  rotundo  nun¬ 
quam,  nisi  jam  provecto  morbo,  stenoseos  pylori 

signa  in  lucem  prodeant.  Concedet  certe  quisque, 
et  in  his  morbis  distinguendis  minus  dubitari,  si  aetas 
aegroti  jam  provectior,  quum  homines  juveniles  sae¬ 
pius  ulcere  perforante  vexari  constet.  Attamen 
has  differentias  non  in  omnibus  casibus,  in  quibus 
plus  minusve  aequalia  utriusque  morbi  symptomata 
inveniantur,  omnino  sufficere  posse  notissimum  est. 
Tumore  demum,  vel  dyscrasiae  aliis  signis  acceden¬ 
tibus,  ut  praetermittam  sarcinam  ventriculi,  certa  et 
exacta  diagnosis  redditur. 

His  perlustratis  transeam  ad  alteram  diagnosis 
partem.  Apparente  enim  in  epigastrio  tumore,  dis¬ 
cernendum  persaepe  est,  utrum  tumor  hepatis,  an 
ventriculi  sit.  Recte  et  in  dolores,  et  in  vomitum 
respiciendum  esse  in  dubio  casu,  si  contendo,  non 
alienum  putes.  In  iis  enim,  qui,  cibo  assumpto,  do¬ 
lores  exacerbatos  sentiunt  et  evomunt,  malum  et 
tumorem  ventriculi  suspicari  licet.  Neque  enim  lobo 
hepatis  intumefacto,  duriore,  neque  tumoribus  ne 
maximis  quidem  hepatis  tam  vehementes  commo¬ 
ventur  contractiones  ventriculi,  quanti  vomitum  ex¬ 
citent.  Alii  ictero  quoque  multum  tribuunt;  sed 
tenendum  est,  icterum,  normalis  parenchymatis  he-  ! 
patis  signum,  ex  stasi  et  retentione  quadam  mecha¬ 
nica  exoriri,  quam  tumores  ventriculi  aeque  ac  hepatis 
efficiant.  -  Sed,  ut  acris  et  subtilis  diagnosis  insti¬ 
tuatur,  in  omnibus  fere  casibus  exploratio  physicalis 
ut  in  usum  vocetur,  necesse  est,  quae  certissime 
nos  docebit.  Si  enim,  percussione  adhibita,  tumore 
sonus  obtusus  redditur,  si  obtusi  soni  fines  et  in- 


spiratione  et  exspiratione  perspicue  commutantur, 
dubitari  vix  potest,  quin  hepatis  tumor  adsit ;  —  contra 
si  sonus  cognoscitur  tympaniticus,  si  tumoris  situs 
alius  in  vacuo,  ac  in  referto  et  expanso  ventriculo 
reperitur,  pro  certissimo  habendum  est,  tumorem  a 
ventriculo  proficisci. 

Impedimenta,  quae  vix  superari  possunt,  ob¬ 
sistunt,  si  agitur,  tumor  utrum  ventriculo  an  omento 
tribuendus  sit,  utrum  carcinomate  ventriculi,  an  de¬ 
generatione  omenti  formatus  sit.  Nam  physicali 
exploratione  haec  diagnosis  minime  constitui  potest. 
Omentum  degeneratum,  farciforme  curvaturae  ventri¬ 
culi  majori  adhaerens,  tumorem  ventriculi  simulans, 
et  non  exiguam  resistentiam  et  duritiem  epigastrii 
efficiens,  quis  non  vidit!  Sunt  casus  rariores,  in  quibus 
propter  signa  subjectiva  suspicari  licet,  tumorem  in 
ventriculo  esse.  Sed  plerumque  intercedunt  errores. 

Denique  cavendum  est,  ne  glandulae  amplifi¬ 
catae,  peritonei  pseudoformationes ,  ne  dicam  coli 
contenta  pro  pylori  aut  cardiae  tumoribus  habeantur. 
Itaque,  ut  saepissime,  intento  animo,  intestinis  va¬ 
cuefactis,  ventriculo  et  pleno  et  vacuo  medicus 
explorationem  instituat,  necesse  est. 


Quid  porro  dicam  de  pessima  huius  morbi 
Prognosi?  Quid  de  Therapia?  Sunt  qui 
putent,  ulcera  ventriculi  carcinomatosa  in  sanitatem 
sese  interdum  convertere.  Rene  Prus,  ut  non¬ 
nullos  auctores  afferam,  contendit,  ulcera  haecce 

non  solum  gangraenescere ,  sed  etiam  cicatricem 
ducere.  Cui  assentit  Lebert,  qui  bis,  et  in  pyloro 
et  in  curvatura  minore  ulcera  illa  tenui  cicatrice 
obtecta  observavit.  Dittrich  denique  eandem  sen¬ 
tentiam  profert,  et  exemplis  eonfirmat.  —  Sed,  utrum 
carcinoma  sua  sponte  sanetur,  an  non,  omittam; 
hoc  pro  explorato  habendum  est,  remediis,  quibus 
stadium  cicatrisationis  in  ulcera  inducatur,  itemque 
remediis  specificis ,  quibus  carcinomati  ventriculi 
medeamur,  prorsus  nos  carere.  Medici  est,  dolo¬ 
res  aegrotorum  mitigare ,  et  vitam  labentem  su¬ 
stentare.  — 


Transeam  ad  casum  describendum,  qui  decursu, 
exitu  et  inprimis  carcinomatis  specie  prae  ceteris, 
quos  in  clinico  111.  Niemeyer  observavi,  memoratu 
dignissimus  esse  videtur.  Sed  priusquam  incipio, 
facere  non  possum,  quin  gratias  agam  Cei.  Pohl, 
qui,  quae  ipse  in  structura  neoplasmatis  microscopica 
perscrutanda  invenit,  mihi  in  usum  tradidit.  — 

J.  D.  XLIX  a.  n.  sutor,  statura  non  nimis  robusta 
usque  ad  initium  hujus  anni  nullo  graviori  morbo 
laboravit,  neque  eo  tempore,  quo  auxilium  medicorum 
petiit,  periculosi  cujusdam  morbi  signa  prae  se  tulit. 
Qui  quum  die  IX  mens.  Febr.,  in  nosocomium  nostrum 
veniens,  aegrotum  se  affirmaret,  hae  res  sese  prae¬ 
buerunt  :  jam  ante  aliquod  tempus  symptomatibus 

catarrhi  ventriculi  et  intestinorum  chronici  affectus 
erat,  veluti  dyspepsia,  flatulentia,  appetentia  ciborum 
minuta,  ructibus,  levibus  cardialgiis,  obstructione; 
neque  vero  unquam  haematemesis  exorta  erat;  raris¬ 
sime  vomuerat.  Palpatio  epigastrii,  accurate  instituta, 
nihil  abnorme  docuit.  Dignosci  igitur  nihil  aliud 
poterat,  nisi  catarrhus  ventriculi  et  intestinorum 
chronicus,  qui  in  sutoribus,  quum,  epigastrium  con¬ 
tinuo  comprimentes,  respirationem  et  circulationem 
sanguinis  aeque  impediant,  saepissime  occurrit.  Or¬ 
dinabantur  Argent.  nitric.  et  Sal  tliermar.  Carolin.  fa- 
ctic.  et  diaeta  statui  aegroti  aptu  jubebatur.  —  Quae 
curae  methodus  quum  usque  ad  diem  XX.  m.  April. 
esset  adhibita,  valetudo  in  meliorem  statum  reducta 
erat,  ita  ut  aegrotus  curam  negligeret.  Per  totum 
illud  tempus  nihil  quod  suspicionem  moveret,  apparuit; 
neque  macies  accrevit,  neque  habitus  aegroti  talis 
factus  est,  qualis  in  hominibus,  dyscrasia  qualibet 
laborantibus,  esse  solet.  Hoc  tantum  commemoran¬ 
dum  est,  aegrotum  interdum  vehementioribus,  quam 
antea,  cardialgiis  laborasse.  Quare  mirum  erat,  quod 
die  XV  mens.  Maji  renunciatum  est,  aegrotum  illum, 
ingenti  haematemesi  exorta,  subito  fere  esse  mor¬ 
tuum.  Suspicari  igitur  potuimus,  ulcus  rotundum 
mortis  causam  fuisse,  quum  nimis  notum  sit,  malum 
illud  saepissime  tam  diu  latere,  dum  arteria  quae¬ 
dam  arrosa  multum  sanguinis  in  ventriculum  dimi¬ 
serit.  Quam  sententiam  falsam  esse  docuit  sectio 
cadaveris  hora  XXX  post  mortem  instituta,  qua 
haecce  inprimis  sunt  inventa: 

Cadaver  macrum,  permultis  molluscis  praecipue 
in  pectore  et  abdomine  obtectum.  Pulmones  ambo 
non  coliabuntur;  margines  emphysemate  extensi ;  su¬ 
prema  sinistri  pulmonis  pars  adhaesionibus  ligamen- 
tosis  pleurae  costali  adhaeret;  incisionibus  factis 
copia,  haud  exigua,  ex  partibus  sinistri  pulmonis 
posterioribus  profluit,  quamvis  in  toto  cadavere  summa 
adsit  anaemia.  —  Cor  laxum,  sanguinis  coagulis 
egens;  valvulae  normales.  Pericardium  normalem 
liquoris  continet  quantitatem.  —  Ventriculus  omnis 
valde  extensus,  in  anteriore  parte  cum  lobo  hepatis 
sinistro,  in  fundo  cum  diaphragmate,  pancreate  et 
liene  conjunctus  et  ad  lienis  hilum  attractus;  san¬ 
guinis  et  liquore  et  coagulis  abundans;  tunica  mu¬ 
cosa  catarrho  chronico  mutata,  ceterae  tunicae  nor¬ 
males.  In  regione  pylorica  polypi  qui  dicuntur,  in 
fundo  ulcus  illud  cancrosum,  in  curvatura  minori 
glandula  adaucta.  Adeps  et  textus  cellularis  circa 
plexum  coeliacum  adauctus ;  glandulae  mesenteria- 
les  subrubrae,  extensae.  Duodenum,  multum  quo¬ 
que  sanguinis  continens,  coloris  subfusci,  resistentiae 
minutae;  glandulae  solitariae  extensae.  —  Hepatis 
tunica  serosa  spissata;  ejus  superficies  compressione 
in  sutoribus  solita  divisionem  abnormem  praebet. 
Renes  normalem  structuram  offerunt.  — 

Neoplasma,  tres  fere  digitos  infra  ostium  oeso¬ 
phagum  incipiens,  in  ventriculi  fundo  situm  est; 
ejus  fines  formantur  fascia  quadam  albida,  e  qua, 
immissa  aqua,  contentum  quasi  lacteum  propellitur. 

Formam  praebet  ulcus  subrotundam,  magnitudinem 
dimidiae  volae  manus,  colorem  e  rubro  albescen¬ 
tem,  consistentiam  emollitam  praecipue  in  basi.  Mar¬ 
gines  3'"  tunicae  mucosae  prominent,  laeves,  sinuosi, 
tunica  et  mucosa  et  musculari  compositi,  ita  ut  dege¬ 
neratio  sub  his  ambobus  stratis  exedens  sese  exten¬ 
dat.  Omnes  ventriculi  tunicae  perforatae  sunt.  Fun¬ 
dus  ulceris,  irregularis,  non  solum  cum  pancreate 
et  diaphragmatis  parte,  sed  etiam  in  margine  exte¬ 
riori  cum  lienis  hilo,  crasso  textu  cellulari  attracto, 
cohaeret;  quae  partes  attractae  normalem  offerunt 
structuram.  Inter  fundi  excrescentias,  iisque  tantum 
obtecta  apparet  extensa,  atheromatosa  arteria  liena¬ 
lis,  in  qua  haud  longe  ab  eo  loco  ubi  arteria  gastro¬ 
epiploica  demittitur,  apertura,  magnitudine  pennae 
caulis,  facile  detegitur.  — 

Microscopii  ope  in  degeneratione  permultae  cel¬ 
lulae  carcinomatosae,  forma  epitheliali,  inveniuntur, 
quae  unum,  vel  duos  magnitudine  excellentes  nu¬ 
cleos,  nucleolis  ornatos,  continent;  in  multis  earum 
proliferatio  endogena  conspicitur.  Quibus  cellulis 
maxima  tumoris  pars  constructa  est.  Quum  hae 
cellulae,  ramos  in  diversas  regiones  dimittentes,  in¬ 
ter  se  communicent,  et  tali  ordine  aliae  alio  tendant, 
species  textus  cellularis  et  stromatis  fit.  Praeter 
has  cellulas  aliae  quoque  rotundae,  granulatae  in 
conspectum  veniunt.  Textus  cellularis  in  omni  tu¬ 
more  rarus,  tenuis,  hic  illic  fibris  elasticis  intermix¬ 
tus,  partim  degeneratione  adiposa  affectus  reperitur; 
vasa  denique  pauca  tantum  observanda.  — 

Glandula  illa,  in  curvatura  minori  sita,  laevis, 
magnitudinem  et  formam  ovi  columbini,  colorem  in 
incisurarum  superficie  album,  adspectum  homogenum, 
nullum  prioris  structurae  signum  offert;  constat,  quod 
attinet  ad  stroma,  ex  telo  celluloso,  maxima  exparte 
adipose  degenerato,  nec  non  ex  cellulis,  modo  de¬ 
scriptis  similibus.  — - 

Protuberandae  illae,  villosa  tunica  mucosa  ob¬ 
tectae,  in  portione  pylorica,  magnitudine  cerasi,  ori¬ 
ginem  ex  strato  submucoso  ducunt;  earum  superficies 
pigmento  nigro  tincta ;  constant  ex  fibris  cellulosis. 

VITA. 


Natus  sum  Franciscus  Josephus  Vagedes,  fidei 
catholicae  addictas,  Monasterii,  Guestfaliae  capite,  die  V 
mens.  April.  a.  h.  s.  XXXIV  patre  Antonio,  matre  Elis  a  - 
betha,  e  gente  P  eis  ter,  qnos,  adhac  saperstites,  omni, 
qua  decet,  pietate  amplector.  Primis  literarnm  elementis 
imbutas  nrbis  Gymnasium,  cui  Cei.  Stieve,  deinde  Cei. 
Didges  praefuit,  frequentavi.  Tempore  auctnmnall  a.  LIII 
testimonio  maturitatis  instructas,  in  Civinm  Academiae  Mo- 
nasterlensis  numerum  ab  III.  Relnke,  Rectore  Magnifico, 
receptus  et  ab  111.  Deyks  philosophiae  studiosis  adscriptus 
sum.  Per  semestre  hisce  interfhi  scholis: 

Beat.  Esser:  de  logice  et  psychologia. 

Cei.  Hittorf:  de  chemia  anorganica ;  de  physice. 

Cei.  Karsch:  de  mineralogia;  idem  in  exercitationibus 
chemicis  dux  mihi  exstitit.  — 

Paschali  tempore  a.  LIV  almam  Gryphiam  petii,  et  ab 
Ili.  B ese  1  er,  Rectore  Magnifico,  civibus  academicis  adscri¬ 
ptus  apud  III.  Haeser,  gratiosi  medicorum  ordinis  1. 1.  de¬ 
canum,  nomen  rite  professus  sum. 


Per  septem  semestria  has  scholas  frequentavi: 

Ili.  Hiinefeld:  de  chemia  organica  et  analytica,  idem  in 
exercitationibus  chemicis  dnx  mihi  fnit. 

Ili.  Miinter:  de  botanice  tam  physiologica,  quam  systema- 
tica;  de  flora  Pomerana ;  de  botanice  medica;  de  zoo- 
logia  generali  et  speciali.  Eundemque  in  excursio¬ 
nibus  botanicis  sum  secutus.  — 

Exp.  Bengelsdorff:  de  arte  formulas  medicaminum  rite 
concinnandi. 

Exp.  Haeckermanu:  de  medicina  forensi;  de  politia 
medica. 

Exp.  Hoppe:  de  histologia. 

Cei.  Eichstedt:  de  arte  obstetricia ;  de  mulierum  morbis ; 
de  operationibus  obstetriciis.  Id  em  que  me  instituit 
exercitationibus  obstetriciis  in  phantomate  peragendis. 

Cei.  Laurer:  de  materia  medica;  de  toxicologia ;  de  arte 
fascias  chirurgicas  rite  alligandi ;  de  fontibus  salubribus. 

Cei.  Pohl:  de  syphilide;  de  histologia  pathologica. 

Cei.  M.  Schultze:  de  anatomia  comparata. 

111.  Schultze:  de  osteologia  et  syndesmologia,  de  ana¬ 
tomia  corporis  humani;  de  anatomia  pathologica;  de 
physiologia  hominis ;  de  arte  cadavera  rite  dissecandi. 

111.  Budge:  de  embryologia;  de  anatomia  microscopica. 

III.  Ha  es  er:  de  encyclopaedia  et  methodologia  medica; 

de  pathologia  et  therapia  generali;  de  semiotice  et 
diagnostice  generali ;  de  pathologia  et  therapia  spe¬ 
ciali;  de  historia  medicinae. 

111.  Bardeleben:  de  chirurgia  et  generali  et  speciali;  de 
akiurgia;  de  fracturis  et  luxationibus;  de  morbis  chi¬ 
rurgicis  membrorum  et  de  operationibus  in  iis  insti¬ 
tuendis;  de  ophthalmiatrice ;  idem  dux  mihi  fuit  in 
operationibus  chirurgicis  in  cadavere  instituendis. 

111.  Niemeyer:  de  pathologia  et  jthei«pia  speciali;  de 
morbis  cerebri;  de  iwbis  "psychicis.  -- 

Denique  in  clinico  chirurgico  et  ophtalmiatrico  III. Bar¬ 
de  1  e  b  e  n ,  in  clinico  medico  HI.  Niemeyer,  in  clinico  ob¬ 
stetricio  Cei.  Eichstedt,  duces  mihi  exstiterunt 

Tentaminibus  et  philosophico  et  medico  et  examine  *i- 
goroso  rite  superatis  quum  jam  sperare  liceat,  fore,  ut  summi 
medicinae,  chirurgiae  et  artis  obstetriciae  mihi  tribuantur 
honores,  omnibus  his  viris,  optime  de  me  meritis,  gratias 
agere  maximas,  valde  juvat,  semperque  eorum  memoriam  pio 
gratoque  animo  servabo. 

Typhus  nunquam  contagiosus. 


II. 

Signum  carcinomatis  ventriculi  pathognomonicum  non 

exstat. 

III. 

Morborum  oculi  therapia  nulla ,  nisi  topica. 

IV. 

Liquor  amnii  foetui  nutrimento  est. 


